钦定古今图书集成/明伦汇编/官常典/第749卷 > 张化枢
## 钦定古今图书集成/明伦汇编/官常典/第749卷 > 张化枢

按《无为州志》：化枢，云南人。崇祯十五年，任湖广汉阳
府节推，以事谒淮抚史可法，淮抚知其才，念无为遭
贼新破，使领州事。化枢至，招流亡，抚疮痍，摘奸发伏。
十一月，忽有群贼夜袭城，拥化枢去。渡桥时，乘间即
投水，贼急挽不得死，拥至桐城，使呼城降。化枢大呼
曰：“‘我无为州正堂，贼胁我至此，城切勿开’。贼立刃之。”